Diari Oficial de la Generalitat Valenciana


Sumari del DOGV 3240, del 12-05-1998 (1998/3333)

RESOLUCIÓ de 22 d'abril de 1998, del subsecretari per a la Modernització de les Administracions Públiques, per la qual es fa pública la relació de cursos homologats relatius a la formació contínua convocats i realitzats per les organitzacions sindicals firmants del primer i segon acord de formació contínua en les administracions públiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3240

Data del DOGV
:   12-05-1998

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1998/3333


Data del document
:   22-04-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Correcció d'errades

RESOLUCIÓ de 22 d'abril de 1998, del subsecretari per a la Modernització de les Administracions Públiques, per la qual es fa pública la relació de cursos homologats relatius a la formació contínua convocats i realitzats per les organitzacions sindicals firmants del primer i segon acord de formació contínua en les administracions públiques. [1998/Q3333]
  
El 9 de juliol de 1997 es va subscriure l'acord de col·laboració en matèria de formació entre la Generalitat Valenciana i les centrals sindicals més representatives en l'àmbit de la Mesa General de Negociació de la Generalitat Valenciana. En el citat acord s'estableix que la Comissió de Formació constituïda en l'àmbit de la Mesa General de Negociació de la Generalitat Valenciana, validarà les accions formatives proposades per les organitzacions sindicals, a efectes de la seua consideració en qualsevol procés d'acreditació de mèrits en la Generalitat Valenciana.
  
L'Acord estableix al seu torn, que els cursos de formació contínua convocats i realitzats per les organitzacions sindicals abans de la firma d'aquest acord, que hagen sigut finançats i aprovats a càrrec de l'Acord de Formació Contínua de les Administracions Públiques de 21 de març de 1995, es validaran per la Comissió de Formació.
  
A partir de la firma del present acord, els cursos de formació contínua promoguts per les organitzacions sindicals es validaran per la Comissió de Formació constituïda en l'àmbit de la Mesa General de Negociació de la Generalitat Valenciana, després de l'aprovació per aquesta, i reunits tots els requisits continguts en la clàusula 9 de l'acord citat.
  
A continuació es procedirà a la publicació en el Diari Oficial de la Generalitat Valenciana.
  
En la sessió de data 22 d'octubre de 1997, la Comissió de Formació constituïda en l'àmbit de la Mesa General de Negociació de la Generalitat Valenciana, adoptà l'acord de considerar validades les accions formatives corresponents als anys 1995 i 1996 organitzades i realitzades per les centrals sindicals UGT/FSP, UGT-FETE, CCOO i CSI/CSIF firmants del primer i segon acord de formació contínua en les administracions públiques.
  
En la sessió de data 5 de febrer de 1998, la Comissió de Formació constituïda en l'àmbit de la Mesa General de Negociació de la Generalitat Valenciana, adoptà l'acord de considerar validades les accions formatives organitzades i realitzades per les centrals sindicals UGT/FSP, UGT-FETE, CCOO i CSI/CSIF firmants del segon acord de formació contínua en les administracions públiques relatives al exercici de 1997.
  
En virtut de tot allò que s'ha exposat, com a president de la Comisió de Formació constituïda en l'àmbit de la Mesa General de Negociació de la Generalitat Valenciana, i d'acord amb les competències atribuïdes a la Sotssecretaria per a la Modernització de les Administracions Públiques pel Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Article únic
  
Fer pública la relació de cursos de formació contínua convocats i realitzats per les organitzacions sindicals firmants del primer i segon acord de formació contínua en les administracions públiques corresponents als exercicis 1995, 1996 i 1997, accions formatives validades per la Comissió de Formació constituïda en l'àmbit de la Mesa General de Negociació de la Generalitat Valenciana, que figuren en l'annex d'aquesta resolució.